Takasur surasi
Takasur surasi (arabcha: سورة التكاثر, nomining maʼnosi — To‘plab ko‘paytirishga berilmoq) — Qurʼonning 102-surasi. Makkiy suralardan biri, 8 oyatdan iborat. Bu sura Qurʼonning 600-sahifasida va 30-juzida joylashgan. 16-boʻlib nozil boʻlgan. Takosur — toʻplab koʻpaytirish ishtiyoqida boʻlmoq demakdir. Surada mol-dunyo toʻplash harakati bilan ovora boʻlib, Allohni yod etish va Uning buyruqlarini bajarishga vaqt topolmay qolgan dunyoparast kishilar qoralanadi. Lekin ular haqiqatni bilib, chuqur idrok etganlarida bunday qilmasliklari, dunyoparastlik oqibatini esa yaqinda, yaʼni, hayotdan koʻz yumgach hamda oxiratdagi jazoni muqarar ekanini bilganlaridan keyingina anglashlari, shuningdek, oʻsha kuni ato etilgan neʼmatlardan hisobot olinishi toʻgʻrisida ogohlantiriladi.